### | | | | --- | --- | | | | | --- | | **Byråd** 24. april 2018 Sagsnr. 710-2018-8074 Dok.nr. 710-2018-100189 Sagsbehandler DPJMH | | 57.                 Valg af valgstyrerformænd, valgstyrere og tilforordnede vælgere - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Folketingsvalgloven, kommunal- og regionalvalgloven og [adresse] |

###

**SAGENS INDHOLD**

Byrådet skal i denne sag tage stilling til udpegning
valgstyrerformænd, valgstyrere og tilforordnede vælgere, der skal bistå ved
afviklingen af valg i [adresse].

Byrådet nedsatte på sit
konstituerende møde de valgbestyrelser, der skal fungere ved afviklingen af de
forskellige valg i [adresse].

Herudover skal Byrådet for hvert
afstemningsområde i kommunen vælge mindst fem og højst ni valgstyrere til at
forestå afstemningen og stemmeoptællingen på afstemningsstedet. Blandt
valgstyrerne skal Byrådet vælge en formand for valgstyrerne.

[adresse] og valgstyrerformænd
vælges ved forholdstalsvalg under ét blandt de vælgere, der har bopæl i
kommunen.

Byrådet skal endvidere vælge et
antal tilforordnede vælgere til at bistå ved valget. De tilforordnede vælgere
vælges ved forholdstalsvalg under ét blandt de vælgere, der har bopæl i
kommunen.

Næste (kendte) valghandling er Europa-Parlamentsvalget,
der finder sted søndag 26. maj 2019. Endvidere skal der afholdes folketingsvalg
senest 17. juni 2019.

**VURDERING**

Valgsekretariatet foreslår, at der som hidtil udpeges fem
valgstyrere på alle 14 valgsteder, hvoraf én udpeges som valgstyrerformand, og
at antallet af tilforordnede vælgere fastsættes under hensynstagen til antallet
af vælgere på det pågældende valgsted.

Byrådet besluttede 27. juni 2017, at der skal anvendes digitale
valglister ved valghandlingerne i [adresse].

Indførelsen af digitale valglister giver mulighed for at
reducere i antallet af valgborde og dermed på sigt i antallet af valgstyrere og
tilforordnede vælgere, hvilket vil medføre mindre besparelser i udgifterne til
honorering af bemandingen.

Ved kommunal- og regionalvalget 21. november 2017 blev
antallet af valgborde reduceret fra 25 til 22. Valgsekretariatet anbefalede
imidlertid, at valgbemandingen ikke blev reduceret første gang den digitale
valgliste blev taget i brug, men oplyste at der fremadrettet vil være fokus på
mulighederne for at reducere i valgbemandingen og dermed i udgifterne til
honorering.

Det er fortsat valgsekretariatets vurdering, at en reduktion
i valgbemandingen skal ske løbende og i takt med, at alle bliver mere
fortrolige med håndteringen af de digitale valglister.

Valgsekretariatet foreslår på den baggrund, at der udpeges
det samme antal valgstyrere og tilforordnede vælgere som i foregående
valgperiode, og at valgsekretariatet i samarbejde med valgbestyrelsen konkret
vurderer behovet for bemanding på afstemningsstederne, der bl.a. afhænger af,
hvilken type valghandling der er tale om.

Valgsekretariatet skal på den baggrund foreslå, at der til
at bemande valgstederne udpeges:

· 14
valgstyrerformænd

· 56
valgstyrere

· 92
tilforordnede vælgere

Herudover
skal valgsekretariatet foreslå, at der udpeges:

· Tre
tilforordnede vælgere til at modtage brevstemmer sammen med tre af kommunens
medarbejdere.

De tre tilforordnede vælgere, der skal fungere som
brevstemmemodtagere, skal sammen med de tre kommunale medarbejdere modtage
brevstemmer i forbindelse med brevstemmeafgivningen på plejehjem, i
ældreboliger og i visse borgeres hjem m.v.

Erfaringer fra tidligere valg viser, at det kan være
vanskeligt for partierne at finde det fornødne antal valgstyrere og
tilforordnede vælgere.

Valgsekretariatet skal på den baggrund anbefale, at
samarbejdet med [adresse] om at eleverne kan deltage som tilforordnede
vælgere ved de forskellige valg fastholdes. Evalueringerne viser, at der på
afstemningsstederne har været stor tilfredshed med elevernes deltagelse.

Valgsekretariatet skal endvidere foreslå, at
valgsekretariatet sammen med valgbestyrelsen vurderer behovet for at annoncere
efter frivillige borgere, der vil og kan fungere som tilforordnede vælgere. Det
kan i den forbindelse oplyses, at andre kommuner har etableret en sådan
ordning.

**ØKONOMI**

Der er afsat 1,345 mio. kr. årligt til afholdelse af valg.
I de år, hvor der er valg, finansieres eventuelle merudgifter af kassen, mens
mindreforbrug øvrige år tilføres kassen.

Forslagene fra valgsekretariatet forventes ikke at medføre
mer- eller mindreudgifter i forhold til nuværende budget.

**INDSTILLING**

Borgmesteren indstiller til Byrådet:

1. At valgbestyrelsen bemyndiges til at udpege 14 valgstyrerformænd til
afstemningsstederne.

2. At valgbestyrelsen bemyndiges til at udpege yderligere 56 valgstyrere
til afstemningsstederne.

3. At valgbestyrelsen bemyndiges til at udpege 92 tilforordnede vælgere til
afstemningsstederne.

4. At valgbestyrelsen bemyndiges til at udpege tre tilforordnede vælgere,
der sammen med tre af kommunens medarbejdere, skal fungere som
brevstemmemodtagere.

5. At Byrådet godkender, at elever fra [adresse] fortsat kan
udpeges som tilforordnede vælgere.

6. At valgbestyrelsen bemyndiges til at vurdere behovet for antallet af
valgborde, og om der skal annonceres efter frivillige borgere, der vil og kan
fungere som tilforordnede vælgere.

**BESLUTNING**

***Økonomiudvalget, 17. april 2018:***

Fraværende:Ingen

Indstilles godkendt.

**Bilag**

|  |  |
| --- | --- |
| Notat om bemandingen på afstemningsstederne | 710-2018-47828 |